1. ปัจจัยเสี่ยง

1.1 สภาพภูมิอากาศ

ความแปรปรวนของสภาพดินฟ้าอากาศ เช่น ความแห้งแล้งอย่างรุนแรง
ทำให้ผลผลิตโดยเฉลี่ยของปาล์มน้ำมันลดลงถึง 20%
ผลกระทบจะเกิดขึ้นในปีที่เกิดสภาวะแล้งและในเวลาอย่างน้อยสองปีต่อมาโดยต้นปาล์มจะให้ทลายปาล์มน้อยลง

จากสภาวะแล้งในปี 2548 ส่งผลทำให้ผลผลิตลดลงอย่างมากในปี 2550

[]

Thailand’s annual CPO Production (tonnes) ผลผลิตน้ำมันปาล์มดิบในประเทศไทย
(ตัน)

2004 820,800 2547 820,800

2005 784,000 2548 784,000

2006 1,167,100 2549 1,167,100

2007 1,051,000 2550 1,051,000

 ถ้าหากสภาวะอากาศไม่มีความแปรปรวน เป็นที่คาดการณ์ว่าในปี 2551 ผลผลิตน้ำมันปาล์มดิบในประเทศไทย จะกลับมาฟื้นตัวอย่างเต็มที่โดยจะอยู่ที่ประมาณ 1,450,000 ตัน

1.2 เขตการค้าเสรีอาเชียนและมาตรการกีดกันทางการค้า

ภายใต้ข้อตกลงเขตการค้าเสรีอาเชียน (AFTA) มีการเสนอให้ยกเลิกมาตรการกีดกันต่างๆ
ที่ไม่ใช่การตั้งกำแพงภาษีสำหรับน้ำมันพืชที่ซื้อขายกันในเขตอาเชียน
โดยจะคงอัตราภาษีศุลกากรสูงสุดที่ 5% ภายในปี 2546
ปัจจุบันข้อตกลงดังกล่าวยังไม่มีผลบังคับใช้และการนำเข้าน้ำมันปาล์มมาในประเทศไทยยังคงมีมาตรการกีดกันอื่นๆ
ที่ไม่ใช่กำแพงภาษี ในปี 2550
ปริมาณน้ำมันปาล์มส่วนเกินในประเทศไทยได้มีเป็นจำนวนมากและยูนิวานิชได้ส่งออกน้ำมันปาล์มคิดเป็นสัดส่วนถึง
80% ของปริมาณการขายทั้งหมด การพัฒนาตลาดส่งออกแหล่งใหม่ๆ
ทำให้เกษตรกรผู้ปลูกปาล์มได้รับผลประโยชน์
โดยที่ยูนิวานิชสามารถแข่งขันได้กับผู้ผลิตรายใหญ่ในประเทศมาเลเชียและอินโดนีเชีย

ถ้าหากมีการนำมาตรการต่างๆ ทั้งกำแพงภาษีและมาตรการกีดกันอื่นๆ
ได้นำมาเพื่อควบคุมการค้าน้ำมันปาล์มอย่างเสรี
อาจมีผลกระทบโดยตรงต่อเกษตรกรผู้ปลูกปาล์มน้ำมันในประเทศ

อุปสงค์และอุปทานน้ำมันปาล์มดิบในประเทศไทย

อุปทาน อุปสงค์

สต๊อคยกมาต้นปี 155,587 การบริโภคในประเทศ 834,149

ผลผลิต 1,051,090 ส่งออกน้ำมันปาล์มบริสุทธิ์ 59,569

ส่งออกน้ำมันปาล์มดิบ 224,043

สต๊อคสิ้นปี 88,916

รวม 1,206,677 รวม 1,206,677

ผลผลิตน้ำมันปาล์มดิบในประเทศไทย 1,051,090 ตันในปี 2550
จากสภาวะอากาศแล้งคาดว่าจะกลับมาพื้นตัวโดยมีผลผลิตไม่น้อยกว่า 1,450,000 ตัน ในปี 2551

1.3 การแข่งขันจากน้ำมันถั่วเหลือง น้ำมันเรปซีด และน้ำมันทานตะวัน

น้ำมันถั่วเหลืองจัดเป็นคู่แข่งที่สำคัญของน้ำมันปาล์มทั้งในตลาดโลกและในประเทศ
การแข่งขันกับน้ำมันถั่วเหลืองอาจเข้มข้นขึ้นเนื่องจากมีการปลูกถั่วเหลืองเพิ่มขึ้นในอเมริกาใต้
ซึ่งเป็นผลมาจากความต้องการกากถั่วเหลืองที่สูงขึ้นเพื่อนำไปใช้ในอุตสาหกรรมอาหารสัตว์
และผลผลิตที่สูงขึ้นจากการตัดแต่งพันธุกรรม

มีการคาดการณ์ว่าน้ำมันถั่วเหลืองอาจจะลดลงในช่วงห้าปีข้างหน้าเนื่องจากเกษตรกรในประเทศสหรัฐอเมริกาจะเปลี่ยนมาปลูกข้าวโพดเพื่อผลิตเชื้อเพลิงเอทานอล
(ที่มา: USDA)

ในปัจจุบันน้ำมันปาล์มเป็นสินค้าที่มีความสามารถในการแข่งขันด้านราคาสูงสุดเมื่อเปรียบเทียบกับน้ำมันพืชอื่นๆ
และน้ำมันปาล์มมีผลผลิตสูงสุดและเป็นมิตรต่อสิ่งแวดล้อม เมื่อเปรียบเทียบกับการปลูกพืชน้ำมันอื่นๆ

[]

1.4 ความต้องการที่เพิ่มขึ้นทั่วโลก

ความต้องการของน้ำมันและไขสัตว์ในโลกขึ้นกับการเติบโตทางเศรษฐกิจ
การเพิ่มขึ้นของจำนวนประชากร และแนวโน้มของราคาที่มีความไม่แน่นอนขึ้นอยู่กับอุปสงค์และอุปทาน

ในปัจจุบันมีความต้องการสูงขึ้นอย่างมาก การบริโภคของน้ำมันพืชและไขสัตว์หลัก 17
ชนิดในโลกต่อปี เพิ่มขึ้นจาก 80.5 ล้านตันในปี 2533/2534 เป็น 157.2 ล้านตันในปี 2550
(ที่มา: Oil World 2007)

ตั้งแต่ปี 2543 อัตราการเติบโตเฉลี่ยสะสมของการบริโภคน้ำมันพืชได้เพิ่มขึ้นร้อยละ 5.2 ต่อปี
โดยที่อัตราการเติบโตเฉลี่ยสะสมของการบริโภคน้ำมันปาล์มได้เพิ่มขึ้นร้อยละ 8.1 ต่อปี
และเป็นแหล่งน้ำมันพืชที่สำคัญของโลก

[]

สภาวะเศรษฐกิจที่แข็งแกร่งในประเทศที่กำลังพัฒนาขนาดใหญ่
คืออินเดียกับจีนเป็นปัจจัยสำคัญต่อการบริโภคที่สูงขึ้น
หากการเจริญเติบโตทางเศรษฐกิจของประเทศอินเดียและประเทศจีนลดลงอาจส่งผลกระทบต่ออัตราการขยายตัวของความต้องการน้ำมันพืชของโลกด้วย

[]

1.5 ความต้องการเชื้อเพลิงชีวภาพที่เพิ่มขึ้น

ปริมาณการใช้น้ำมันพืชได้เพิ่มขึ้นจากอุตสาหกรรมเชื้อเพลิงชีวภาพสำหรับผลิตกระแสไฟฟ้าและในอุตสาหกรรมการผลิตน้ำมันไบโอดีเซล
กำลังการผลิตไบโอดีเซลในโลกรวมกัน คาดว่าจะมีประมาณ 36 ล้านตันต่อปี
ปัจจุบันการใช้กำลังการผลิตยังไม่เต็มที่เนื่องจากราคาวัตถุดิบ คือน้ำมันพืชยังอยู่ในระดับสูง

[]

ดูเหมือนว่าการใช้ไบโอดีเซลจะสามารถลดผลกระทบจากน้ำมันปิโตรเลียมต่อการเปลี่ยนแปลงสภาพภูมิอากาศของโลก
ในบางประเทศได้ออกกฎหมายบังคับให้ผสมน้ำมันไบโอดีเซลในน้ำมันดีเซล
ซึ่งนั่นหมายความว่าการเติบโตของการใช้ไบโอดีเซลในอนาคตไม่ขึ้นกับปัจจัยราคาแต่เพียงอย่างเดียว

ถ้าความต้องการของผู้ผลิตไบโอดีเซล
ทำให้ราคาน้ำมันพืชอยู่ในระดับที่สูงเกินไปจนยอมรับไม่ได้อาจจะมีรัฐบาลบางประเทศยกเลิกการใช้กฎหมายบังคับการใช้ไบโอดีเซลหรือยกเลิกเงินอุดหนุนการใช้ไบโอดีเซล
ซึ่งอาจเป็นสาเหตุทำให้การใช้ไบโอดีเซลลดลงและราคาน้ำมันพืชตกลง

[]

ในเดือนธันวาคม 2550 ราคาน้ำมันปาล์มดิบปรับตัวเพิ่มขึ้นเหนือ 3,000 ริงกิตมาเลเซียต่อตัน
ทำให้การผลิตไบโอดีเซลไม่สามารถทำกำไรได้โดยปราศจากเงินอุดหนุนที่สูง
แม้กระทั่งในขณะที่ราคาน้ำมันปิโตรเลียมอยู่ที่ระดับ 100 ดอลลาร์สหรัฐต่อบาร์เรล
ถึงแม้จะประจักษ์ในข้อเท็จจริงในขณะนี้ยังไม่มีการลดเป้าหมายการบังคับใช้น้ำมันไบโอดีเซล
โดยที่การผลิตไบโอดีเซลในยุโรป อเมริกาเหนือและอเมริกาใต้
ออสเตรเลียและเอเชียรวมทั้งประเทศไทยยังคงเพิ่มขึ้นอย่างต่อเนื่อง

1.6 อัตราแลกเปลี่ยน

การค้าขายกับต่างประเทศในธุรกิจน้ำมันปาล์มจะซื้อขายเป็นเงินดอลล่าร์สหรัฐอเมริกา
ผู้นำเข้าและผู้ส่งออกในประเทศไทยอาจจะได้รับผลกระทบจากค่าเงินบาทที่แข็งขึ้นเมื่อเทียบกับเงินดอลล่าร์สหรัฐอเมริกา

ยูนิวานิชใช้สัญญาอัตราแลกเปลี่ยนเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนดอลล่าร์สหรัฐอเมริกาในสัญญาซื้อขายแต่ละราย

1.7 การแข่งขันของโรงงานสกัดน้ำมันปาล์ม

ในประเทศไทยมีการแข่งขันรุนแรงในการรับซื้อผลปาล์มสดระหว่างโรงงานสกัดน้ำมันปาล์มขนาดใหญ่
40 แห่ง ยูนิวานิชมีส่วนแบ่งในตลาดประมาณ 11%
เมื่อมีโรงงานสกัดแห่งใหม่เกิดขึ้นจึงมีผลกระทบต่อ
การรับซื้อผลปาล์มสดกับโรงงานที่มีอยู่เดิมในระดับหนึ่ง

แม้ว่าจะมีโรงงานสกัดแห่งใหม่เข้ามาในอุตสาหกรรมน้ำมันปาล์มทุกปี
แต่ยูนิวานิชยังสามารถบรรลุแผนระยะยาวในการรักษาอัตราการเติบโตได้โดยที่บริษัทอาจขยายกำลังการผลิตและจากการขยายพื้นที่ปลูกปาล์มน้ำมันในประเทศไทย
โดยพื้นที่ปลูกปาล์มได้เพิ่มขึ้นจาก 2.0 ล้านไร่ ในปี 2546 เป็น 3.1 ล้านไร่ในปี 2549 (ที่มา:
สำนักงานเศรษฐกิจการเกษตร)
ทั้งนี้ประเทศไทยจะต้องมีการขยายกำลังการผลิตของโรงงานสกัดในอัตราที่ใกล้เคียงกัน

[]